**Задача 1. Редактиране**

Ехx, това училище! Въпреки че това са едни от последните хубави дни за игра навън, учителката на Иванчо е възложила домашно, което отнема доста време. Всеки ученик има текстов файл, чието съдържание трябва да се редактира според следните правила:

1. След знак точка следва интервал, след което дума, задължително започваща с главна буква.
2. След знак запетая следва интервал, след което дума.
3. Между препинателен знак (точка или запетая) и думата преди него не трябва да има интервал.
4. Между две последователни думи не трябва да има повече от един интервал.
5. Една дума може да започва с главна буква, само ако е след точка.
6. Текстът започва с дума, чиято първа буква е главна.
7. Текстът завършва със знак за нов ред, непосредствено след последната точка.

Иванчо вече няма търпение да излезе навън с приятелите си, а и знае колко сте добри в обработката на текстове, затова Ви моли за помощ. Напишете програма **edit**, която въвежда текст и ако има несъответствие с горепосочените норми, го редактира според тях.

Гарантирано е, че всички текстове от входните файлове завършват с точк и няма два препинателни знака един след друг.

**Вход**: Входния файл **edit.in** ще съдържа текст от не повече от 10000 символа, съдържащ само главни и малки латински букви, точки и запетаи.

**Изход**: Изходния файл **edit.out** трябва да съдържа редактирания според нормите текст.

**TIME LIMIT – 2 sec**

**Забележка**: Четенето от файл и печатането във файл става като добавите оператор за това. Можете да използвате оператор freopen като включите библиотека fstream и добавите следните два реда в началото на main функцията си:

freopen ( "edit.in", "r", stdin );

freopen ( “edit.out”, “w” , stdout );

**Пример:**

|  |  |
| --- | --- |
| **edit.in** | **edit.out** |
| IvaNcho obichA da igrae football s priqtelite si,no ne obicha da reshava zdachi.toi iska da izleze navan. | Ivancho obicha da igrae football s priqtelite si, no ne obicha da reshava zdachi. Toi iska da izleze navan. |